INTIEM ONDERHOUD 3 JUNIE
INTIEM ONDERHOUD 7 JUNIE
INTIEM ONDERHOUD 12 MEI
Jou Mense My Mense saam met SPAR – Verwag die onverwagse
Sommige van ons omhels hulle, ander nie soveel nie. Min wetend hoe ernstig hulle hul werk en verantwoordelikheid as karwag ag nie. Die verantwoordelikheid om jou kar en besittings daarin te beskerm, en trots waarmee hulle oorweldig word wanneer jy na jou beskermde voertuig en besittings daarin, toe terugkeer.
Die GROOTfm 90.5-span, saam met die Cosmo Group het die geleentheid aangegryp om 150 karwagte te Seën met sambrele. Om ons waardering te bewys, en bo alles, om hulle vir 'n slag te kon beskerm – teen son en reën. 'n Blykie van waardering van ons gemeenskap, aan ons gemeenskap, en hulle toe te rus om die onverwagse te verwag.
Mag ons ons karwagte almal opnuut waardeer en omhels. Ons dankbaarheid op 'n gepaste manier bewys, en hulle respekteer daar waar hulle in hul teer-kantore in son en reën diensbaar is.
#JouMenseMyMense 9 Junie 2021
Centurion Hospice het op Werkersdag vir die 36-jarige Larami Meyer van Pretoria, wat met 'n rare maag-karnisoom kanker gediagnoseer is, 'n droomtroue gehou.
Otto Meyer, (38) en Larami het as tieners aan die Kwaggasrand Skool in Pretoria-Wes op mekaar verlief geraak. "Ek was dertien jaar oud toe Otto my gesoen het. Dit was ook my heel eerste soen – en nou moontlik ook my laaste soen," het Larami gesê. Larami het in Graad 10 na 'n ander provinsie verhuis en hulle liefde moes oor gesteelde telefoonomblikke en briewe gedy. Larami is later getroud en Otto kan nooit weer die liefde van sy lewe opspoor nie. Maar hulle liefde het sowat twee jaar gelede weer op Facebook begin blom.
Kort nadat hulle saam ingetrek het, het Larami siek geword. Na agtien operasies waartydens haar baarmoeder en eierstokke verwyder is, het die dokters eers verlede Desember vasgestel dat sy kanker het.
Otto het, kort na dié diagnose, haar gevra om met hom te trou.
Larami en Otto het nie op 'n wittebrood gegaan nie, want sy het twee dae na die troue weer met behandeling begin. "My grootste droom voordat ek dood gaan is om op Tafelberg te staan. Ons was ook nog nooit in die stad Kaapstad nie."
GROOTfm 90.5 het met behulp van luisteraars-donasies, Nerina Smith se gratis verblyf by Smithland Guest Apartments en Pentravel wat 'n reis-pakket saamgestel het, vir Larami en Otto met 'n wittebrood in die mooie Kaap verras.
Jou Mense My Mense- Ouma Maggie
Ouma Maggie Joubert is op die 19de Mei 1920 in Pietersburg gebore. Sy woon al vir meer as 50 jaar in Pretoria. Haar gunsteling mens nog ooit is haar oorle man! Toe ons haar vra wat sy naam was, toe se sy, sy het hom nooit op sy naam genoem nie, want hy's haar liefling! Ouma Maggie se seun is 'n hele klompie jare gelede oorlede, en tans vertolk Tannie Rina Smit die rol as haar versorger. Haar kleinniggie, Adinda, wat vir ons die epos gestuur het dat Ouma Maggie verjaar, het saam met haar dogter, Chene, vir Ouma 'n spesiale psalm gesing – wat haar baie emosioneel gelaat het. Hulle het vir haar kolwyntjies gebring, en ons het haar bederf met 'n bossie blomme en koeksisters vir middag-tee. Toe ons haar vra wat die lekkerste ding is van ouer word, toe antwoord sy: 'Dat julle vir my kom kuier het'. Ouma Maggie, dit was ons voorreg om 'n legende te kon ontmoet. Mag die Here Ouma Seën met goeie gesondheid! Baie geluk, Ouma, met Ouma se 100-en-eerste verjaarsdag!
Ria Smit het aan ons 'n epos gestuur waarin sy 'n hulpkreet rig namens haar 57-jarige broer, Petri Nortje. Petri is n Tipe 1 diabeet en het in Oktober 2017 sy regterbeen verloor as gevolg van gangreen. Hy was 'n nagskof veiligheidswag toe hy in 'n geroeste staal-spyker getrap het. Eers was net die voet geamputeer, twee weke later het hy weer 'n amputasie onder die knie ondergaan, en kort daarna weer 'n amputasie van sy bobeen.
Tot en met ons kuier, het Petri met 'n leen-rolstoel klaargekom. Die wiele was al totaal verinneweer, siende dat Manger Care op 'n growwe terrein gebou is.
Petri het luidkeels gesê, 'Wow', en na sy nuwe ryding verwys as 'n 'Rolls-Royce'. Hy is baie dankbaar vir al die rolspelers wat die volgende hoofstuk in sy lewe vir hom kan vergemaklik. Hy kon nie wag om te gaan 'brag' by die res van die lede van die 'Wieletjies Kamer' nie. Petri, ons is saam met jou dankbaar! Veilige myle!
Jou Mense My Mense saam met SPAR – 'n Glimlag vir Rochelle Lotter
Petro Lotter is 'n enkelmamma van twee pragtige dogters – Gizelle, 9-jaar, en Rochelle, 13 maande oud. Rochelle is op 7 April 2020 gebore in Petro se suster, Ronel, se kar – tydens vlak 5 van die inperking.
Klein Rochelle is gebore met PP-sindroom (Popliteal Pterygium Sydrome), wat veroorsaak dat sy 'n haaslippie het. Hierdie sindroom het ook die ontwikkeling van haar bene affekteer, en kan sy dit op hierdie stadium nie reguit maak nie.
Petro bly tans by haar ouers, en haar suster Ronel is ook baie betrokke. Die gesin het verlede jaar, na Rochelle se geboorte, ondersoek gedoen na 'n operasie vir Rochelle, maar die staatshospitale wat hulle gekontak het, se operasies was beperk as gevolg van die pandemie.
Ronel het ons gekontak en met ons gedeel wat die talle uitdagings behels. Onder meer dat Rochelle besig is om tande te sny en dat sy uit 'n spesiale bottel moet drink – omdat haar mondjie heeltemal misvorm is. Die gesin is ook bekommerd dat die huidige toestand van haar mond later haar spraak kan affekteer en benadeel.
Rochelle moet tans ma Petro se voltydse aandag geniet, aangesien sy ook glad nie op haar rug kan lê nie, en dit tot verstikking kan lei. Ma Petro kan dus nie bekostig om te werk nie, en oorleef tans op 'n Sassa-toelaag. Sy woon by haar ouers in Grootvlei.
Petro en haar ouers is ook tans beperk wat die generering van ekstra fondse betref, omdat hulle al die beskikbare fondse vir Rochelle se benodighede en basiese behoeftes gebruik word.
Andrea Dos Santos, Suzanne de Beer en Dr. Sharan Naidoo is die direkteure en stigters van hierdie nie-winsgewende organisasie wat nie net fondse insamel vir operasies nie, maar ook waardevolle bewusmaking doen rondom gesplete lippe en verhemeltes. Dr. Naidoo gee sy vaardigheid en tyd pro bono en as 'n span maak hulle 'n vir-altyd-glimlag moontlik vir 'n gesin wat dit andersins nie sou kon bekostig nie.
Jou Mense My Mense Saam Met SPAR – Jakes en Anna de Vos
As jy 'n 'scooter' op die N4 stoot met jou CV agterop, en jou kinders en vrou weet nie daarvan nie…
Dit was 'n baie emosionele oomblik toe Jakes de Vos met ons meedeel dat hy hierdie vanaf verlede jaar doen net nadat hy sy werk by 'n suksesvolle kontrakteursmaatskappy verloor het – as gevolg van die inperking. Jakes de Vos en sy vrou, Anna, woon al vir die afgelope agt jaar in Jopie Fourie straat in Wolmer. Jakes moes noodgedwonge sy voertuig verkoop om vir sy gesin van 5 te sorg – drie seuns en twee dogters. Nadat hulle die voertuig verkoop het, het iemand 'n tweede-handse 'scooter' aan Jakes verkoop. Die 'scooter' het intussen onklaar geraak.
Jakes en Anna se trane lê vlak soos hulle ons met desperaatheid dog soveel nederigheid vertel waardeur hulle is. Dat hulle gedink het die Here het van hulle vergeet. Jakes het buiten die moeite wat hy doen om sy CV sigbaar te maak, ook herwinbare materiaal uit asblikke versamel, wat hy kon inruil vir geld – weereens, sonder dat sy vrou en kinders daarvan weet.
Ons het na die naaste SPAR toe gery, en vir hulle kruideniersware gekoop. Hulle laaste (en enigste) ete was die vorige dag – 'n kaas en tamatie toebroodjie. Nadat ons die kruideniersware ingedra het, het Jakes gevra of hy vir ons kan bid. Hy het vir die Here gesê: 'Dankie dat U nie van ons vergeet het nie…Here, U weet hoe lank terug hierdie huis hierdie hoeveelheid kos gesien het. Seën hulle, mag al hulle drome waar word.' Hierdie woorde en oomblik van dankbaarheid sal ons nooit vergeet nie.